**Az első Hankook autóbusz gumiabroncs specifikáció az elektromobilitáshoz**

**A Hankook SmartCity AU04+ abronccsal a gyártó bemutatja első elektromos autóbuszokhoz gyártott specifikációját. A Hankook ezzel többek között az elektromos városi buszok számára megfelelő abroncsmegoldások iránti növekvő igényeket igyekszik kielégíteni. Mivel ezek a járművek az akkumulátoraik miatt általában nagyobb tömegűek a hagyományos hajtású buszoknál, nagyobb terhelhetőségi index-szel rendelkező abroncsokat igényelnek. Az akkumulátor energiaveszteségének a lehető legalacsonyabb szinten tartásához a SmartCity AU04+ gördülési ellenállása is rendkívül kismértékű. A belvárosi Stop-and-Go forgalomban az autóbusz abroncsoknak különösen nagy igénybevételt kell elviselniük; ezért az új elektromos busz abroncs fejlesztése során figyelembe kellett venni a megfelelő vállszélességet és –szerkezetet a kiemelkedően egyenletes kopás érdekében. A négy évszakos SmartCity AU04+ abroncshoz tervezett futófelületi mintázat korlátlan téli használatot tesz lehetővé, amit a hópehely szimbólum (3PMSF) is jelöl. Az új városi autóbusz abroncs mérete természetesen hagyományos hajtású városi buszokhoz is megfelel.**

***Németország, Neu-Isenburg, 2018. szeptember 21.*** – A Hankook bővíti abroncsválasztékát a városi/ menetrend szerinti autóbuszforgalom területén. A prémium abroncsgyártó most először kínál az elektromobilitáshoz optimalizált városi autóbusz abroncsot 315/60 R 22,5 méretben. A SmartCity AU04+ abroncs különösen alacsony gördülési ellenállásával tűnik ki, és ezzel elősegíti az elektromos hajtású városi buszok akkumulátorainak kímélését. Az akkumulátor tömegéből adódó nagyobb járműtömeg miatt az abroncs a rendkívül stabil szövetváz mellett nagyobb, 154/148J (156/152F) teherbírásra is képes, ami tengelyenként 8 tonna súlynak felel meg. A szokványos teherbíró képesség ennél a méretnél általában csak 7 tonna tengelyenként.

Az új autóbuszabroncs fejlesztése során figyeltek a magas vonóerőátvitelre és fékteljesítményre is, különösen nedves útfelületen. Klaus Krause, az Európai Kutatási és Fejlesztési Központ vezetője szerint „a hagyományos belsőégésű motorokkal szemben az elektromotor képes arra, hogy azonnal rendelkezésre állítsa a teljes forgatónyomatékot. A jármű és így az abroncsok is gyorsabban reagálnak a sebességváltozásra vagy a változó útviszonyokra. Az elektromos hajtású járművek abroncsai ennek következtében nagyobb igénybevételnek vannak kitéve. A nagy tapadási szint által elkerüljük az abroncs szabálytalan kopását, anélkül, hogy le kellene mondanunk az optimális futásteljesítményről.“

A magas futásteljesítményt többek között a tovább optimalizált cikk-cakkos mintaárkok biztosítják, melyek a módosított elrendezésnek köszönhetően nagyobb mintaelem-merevséget tesznek lehetővé. Az állandó indulás és megállás a városi forgalomban erőteljesen és szabálytalanul veszi igénybe az abroncsokat. „Ezért a SmartCity AU04+ esetében a vállrész szélességet és szerkezetét a megnövekedett igénybevételnek megfelelően módosítottuk, amivel még egyenletesebb kopást értünk el. Az új futófelületi keverék javított molekulaszerkezetének köszönhetően lényegesen javult az abroncs hőállósága, és ennek köszönhetően hosszabb az élettartama is“ – fűzi hozzá Klaus Krause.

A SmartCity AU04+ a biztonsági követelményekkel összhangban tovább erősített oldalfallal is rendelkezik. Ez védi az abroncsot a városi forgalomban gyakran elkerülhetetlen, járdaszegéllyel való ütközés általi sérülésekkel szemben: „Éppen az elektromos buszok abroncsai esetében, melyek a rendszernek köszönhetően közvetlenebbül gyorsulnak ­- és ezzel agresszívabb kapcsolatba kerülnek a járdaszegélyekkel - különösen fontos a megerősített oldalfal az abroncs megfelelő védelme érdekében“ állítja Klaus Krause.

*Az AU04+ / AU03+ és AU03 elérhető méretei:*

|  |  |  |  |  |  |  |
| --- | --- | --- | --- | --- | --- | --- |
| **Mintázat** | **Méret** | **LI** | **Jelölés** | **Hópehely** | **M+S** | **Elérhetőség** |
| **AU04+**  **elektromobilitás terén való használatra** | 315/60R22.5 | 154/148J (156/152F) | C/B/W1/73db |  |  |  |
| **AU04+** | 315/60R22.5 | 154/148J (156/152F) | C/B/W1/73dB |  |  |  |
| **AU04+** | 275/70R22.5 | 150/148J  (152/148F) | D/B/W1/67 dB |  |  |  |
| **AU03+** | 275/70R22.5 | 150/145J  (152/148) | D/C/W1/71 dB |  |  |  |
| **AU03** | 11R22.5 | 148/145J | C/B W1 71 dB | - |  |  |
| 275/80R22.5 | 149/146J | D/C W1 71 dB | - |  |  |
| 295/80R22.5 | 152/148J | C/C W1 71 dB |  |  |  |
| 245/70R19.5 | 136/134L | D/C W1 71 dB |  |  |  |
| 265/70R19.5 | 104/138M | D/C W1 71 dB |  |  |  |

**Az új elektromos autóbusz abroncsok műszaki jellemzői**



***Széles vállrész és megerősített oldalfalak***

* A széles vállrész és a megerősített oldalfalak   
  kiváló száraz és nedves tapadást, valamint menetstabilitást biztosítanak
* Az oldalfali állapotjelző új kialakítása és elhelyezése megkönnyíti az

abroncs állapotának meghatározását

***Futófelület javított kialakítása***

* A stabilizáló 3D-s mintaelemekkel nagyobb vonóerőátvitel érthető el
* Nagyobb futásteljesítmény az optimalizált bordák közötti távolságnak köszönhetően
* A három cikk-cakkos borda kiváló vonóerőátvitelt biztosít,

különösen nedves úton

* A módosított szélességű vállrész és az eltávolított bütykök és lamellák egyenletesebb kopást tesznek lehetővé

***Innovatív gumikeverék***

* A javított kémiai szerkezetnek köszönhetően az abroncs ellenállóbb hővel szemben

****

# # #

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Boda Bence**  kommunikációs asszisztens  Tel.: +36 25 556 096  bence.boda@hankooktire.com | **Pacsirszky Attila**  kommunikációs asszisztens  Tel.: +36 25 556 091  pacsirszky.attila@hankooktire.com |